kardosdrur/scandi-wiki huggingface dataset:
Solomon R. Guggenheim Museum

Solomon R. Guggenheim Museum, ofte blot The Guggenheim, er et verdensberømt kunstmuseum beliggende på 5th Avenue ved Central Park på Manhattan i New York City, USA. Museet er det meste kendte af de museer, der drives af stiftelsen Solomon R. Guggenheim Foundation. 

Museet blev grundlagt i 1937. Den nuværende bygning er opført 1943-1959 efter tegning af Frank Lloyd Wright. Bygningens karakteristiske runde, spiralformede facon gør den til en af byens mest kendte vartegn og et vigtigt eksempel på amerikansk efterkrigsarkitektur.

Samlingen består af kunst fra den sidste halvdel af 1800-tallet til i dag, blandet anden indenfor impressionisme og postimpressionisme. Oprindeligt var museet dedikeret til avantgarde-kunst fra første halvdel af 1900-tallet repræsenteret ved kunstnere som Vasilij Kandinskij og Piet Mondrian, men samlingen rummer også arbejder af kendte 1800-tals-kunstnere som van Gogh og Édouard Manet.

Museets direktør har siden september 2008 været Richard Armstrong, der blot er museets femte direktør.

Eksterne henvisninger 

 guggenheim.org, Museets hjemmeside

Kunstmuseer i USA
Kultur i New York City
Museer etableret i 1937
National Gallery of Art

National Gallery of Art er et nationalt kunstmuseum beliggende ved National Mall i Washington D.C., USA.

Museet blev grundlagt i 1938 af USA's Kongres. Bygningen er tegnet af John Russell Pope. 

Dets samling består af over 2.000 malerier og skulpturer. Blandt kunstnerne, der er repræsenteret er Jan Vermeer, Rembrandt, Claude Monet, Vincent van Gogh, Leonardo da Vinci, Pablo Picasso, Henri Matisse, Jackson Pollock, Andy Warhol, Roy Lichtenstein, Joan Miró, Louise Bourgeois og Hector Guimard. Størstedelen af kunsten er doneret til museet.

Eksterne henvisninger 
 National Gallery of Arts hjemmeside

Museer etableret i 1937
Kunstmuseer i USA
American Museum of Natural History

American Museum of Natural History er et verdensberømt naturhistorisk museum, der er beliggende på Manhattan i New York City, USA.

Museet blev grundlagt i 1869 og er indrettet på et park-lignende område. Det består af 25 forbundne bygninger med i alt 46 udstillingslokaler, forskningslaboratorier samt et bibliotek. Det har en samling på over 32 mio. eksemplarer, hvoraf kun en lille del er udstillet. Museet har over 200 videnskabeligt ansatte. 

Museet ejer en meteorit fundet i Grønland: Ahnighito, Teltet eller Cape Yorkmeteoritten, der er en af de største meteoritter, der er fundet. På 34 tons er det den største del af et nedslag af en jernmeteoroid for omkring 10.000 år siden på Kap York i det nordvestlige Grønland. Meteoritten blev solgt til American Museum of Natural History af polarforskeren Robert E. Peary for 40.000 dollars.

Se også 

 Hayden Planetarium

Henvisninger

Eksterne henvisninger 

 American Museum of Natural Historys hjemmeside

Museer etableret i 1869
Museer i USA
Jewish Defense League

Jewish Defense League (JDL) er en militant jødisk organisation, der har til formål at beskytte jøder mod antisemitisme.

Organisationen blev dannet af rabbiner Meir Kahane i New York City i 1968 – et år efter Seksdageskrigen – for at beskytte ḥasidiske jøder mod en række optøjer, der fandt sted på Brooklyn samt at protestere mod den antisemitisme, der var i området. Særligt ortodokse jøder meldte sig ind i organisationen i de tidlige år, og i 1972 havde JDL passeret 15.000 medlemmer. Den organiserede demonstrationer foran de arabiske landes ambassader og protesterede mod undertrykkelsen af jøder i Sovjetunionen. Medlemstallet er siden 1970'erne faldet.

I sin rapport om terrorisme fra 2000-2001 beskrev FBI organisationen som en "voldelig ekstremistisk jødisk organisation". Organisationen Terrorism Knowledge Base skriver, at JDL i sine tidlige år var en aktiv terrororganisation. FBI har desuden påpeget, at både aktive og tidligere medlemmer finansierer den forbudte israelske terrororganisation Kahane Chai.

Jewish Defense League opererer i dag også i Israel og det besatte Vestbredden. Særligt nyder organisationen støtte i Kiryat Arba og andre jødiske bosættelser i Hebron, hvor gruppens aktive har gennemført flere angreb på palæstinensere og palæstinensisk ejendom. I 1994 stod Baruch Goldstein, der engang havde været medlem af JDL, bag en massakre på palæstinensere under en fredagsbøn i Ibrahim-moskéen i Hebron. Ved massakren blev 29 mennesker dræbt og 125 såret, hvorefter Goldstein selv blev dræbt af moské-gængerne.

I 2001 blev to fremtrædende medlemmer af JDL i USA, Irv Rubin og Earl Krugel, anholdt for at have planlagt at sprænge rørbomber foran Kong Fahd Moskéen i Culver City i Californien, samt foran det californiske kongresmedlem Darrell Issas lokale kontor. Eksplosionerne skulle ske sent om natten, så man kunne være sikker på kun at anrette materiel skade. De to bygninger var blevet valgt henholdsvis fordi Kong Fahd Moskéen fungerede som base for de to al-Qaeda-terrorister Nawaf al Hazmi og Khalid al Mihdhar før de myrdede 3.000 amerikanere 11. september 2001, og fordi kongresmedlem Darrell Issa kort forinden havde udtalt sin støtte til den muslimske terrororganisation Hizbollah.

Jewish Defense League er også aktive i Danmark og Frankrig.

Eksterne henvisninger 
 Jewish Defense Leagues hjemmeside
 Jewish Defense Leagues danske hjemmeside

Referencer 

Jødiske organisationer
Politiske organisationer
Etableret i 1968
Højreekstremisme
Noaide

Noaide, Noaidi eller Noaydde var en samisk shaman, en ritualleder i samisk religion. Noaidetraditionen forsvandt i løbet af det 17. århundrede, da kristendommen blev den dominerende religion blandt samerne. Han var en meget vigtig person i samisk kultur, da han fungerede som bindeled mellem menneskene og guderne. Det var hans opgave at sørge for frugtbarhed og sundhed, og han var derfor på en gang præst, læge og vismand. Noaiderne blev af øvrigheden betragtet som hekse, trolde eller magikere. Mange af samernes shamanistiske forestillinger og rituelle praksis har stor lighed med traditioner, der findes hos en række sibiriske kulturer.

Praksis og oprindelse 
Den samiske kultur opfattede noaider som mediatorer mellem menneskene og guderne, og for at kunne udføre hverv, måtte de kunne kommunikere med guderne og stille dem spørgsmål for fx at få svar på, hvilke ofre de ønskede for at hjælpe menneskene. Noaidens vigtigste redskab var en runebomme. På den slog han rytmisk og intenst med en hammer formet som et T eller F, lavet af rensdyrhorn. Joik blev også brugt. Under ritualet brugte noaiden trommen og sang, indtil han faldt i trance eller ekstase og begav sig ud på en rejse til åndeverdenen. Det var nu muligt for ham at se både fremtiden, fortiden og at tale med de døde. Han kunne få besked fra guderne om, hvor der var jagtdyr eller bjørne, ulve og andre farer. I trancen kunne han også helbrede, befri sjæle og spå. Han kunne få besked fra guderne, om man skulle ofre noget til dem. Noaiden kunne således afgøre hvilke ofre, som var nødvendige for at stabilisere balancen mellem de dødeliges og de udødeliges verden.

Noaidens praksis kendes hovedsageligt gennem arkæologiske fund af redskaber, retsprotokoller og rapporter fra missionærer. Sådanne beretninger er imidlertid ikke objektive, da noaidens praksis af forfatterne blev betragtet som skadelig ”trolddom”. Den blev forbudt af myndighederne, og noaider blev i nogle tilfælde straffet med døden, hvis de blev fundet skyldige i at have praktiseret ”trolddom”.

Det er usikkert, hvor noaidetraditionen stammer fra. Blandt finnerne fandtes et tilsvarende fænomen kaldet noita, men det har ikke været muligt at afgøre, hvilken kultur, der var udgangspunkt for traditionen.

Folkemusik 
Dele af traditionen blev bevaret i folkloristiske fortællinger om shamaner. Ligesom nogle af de moderne joikmelodier blev benyttet til shamanistiske ritualer. Indtil for nylig blev joik fremført i to forskellige former, hvoraf den ene udelukkende blev sunget af unge. Til den anden blev der brugt en speciel ”mumlestil”, og det er muligt, at den bygger på en rituel traditionen. Oprindelsen til disse forskelle er dog ukendt.

Referencer

Litteratur 
 
  Bogen er oversat til engelsk: 
  Titlen betyder Shamaner i Eurasien, the book is published also in German, Estonian and Finnish. Site of publisher with short description on the book (in Hungarian) .
 
 . Sangene er tilgængelige online fra ethnopoetics.
 
  Titlen betyder oversat; Den magiske tromme and de clairvoyante kvinder. Same folkesagn.

Samer
Religion
René Munk Thalund

René Munk Thalund (født 20. november 1971) er en dansk keyboardist i det danske band Nephew og i det danske band Gangway.
René Thalund har ud over sin deltagelse i Nephew også arbejdet i den elektroniske genre. I 90'erne udgav han sammen med Nephew-producer Carsten Heller elektronisk musik under navnet Shanks.dk. Gruppen udkom på det indflydelsesrige label R&S Records i Belgien. I Nephew-regi har han stået bag remixes af et af Nephews egne numre: "Police Bells & Church Sirens (Nephew Nightlife Remix)", og Nephews remix af "Allein Allein" originalt med det tyske band Polarkreis 18. Til Nephews live-koncerter stod han bag indholdet i den visuelle produktion, som er blevet rost af anmeldere. Derudover har han mixet sange til en række af bandets afterpartys, som fandt sted fra efteråret 2009 til foråret 2010. Blandt andet Grant Lee Buffalos sang "Fuzzy", som han spillede sammen med forsangeren i bandet, Simon Kvamm. Sangen havde før været brugt som både intro- og outromusik i Simon Kvamms tv-program Antiglobetrotter.

I 2020 under corona lockdown genoptog René Munk Thalund sin fysikuddannelse på Aarhus Universitet, som han ellers havde afbrudt midt i 90'erne.

Referencer

Eksterne henvisninger 
 

Musikere fra Danmark
Personer fra Sunds
Nephew
João Moutinho

Felipe João Iria Santos Moutinho (født 8. september 1986 i Portimão, Portugal) er en portugisisk fodboldspiller, der spiller som midtbanespiller hos den engelske Premier League-klub Wolverhampton FC. Han har spillet for klubben siden sommeren 2018. Inden da havde han tilbragt 5 år hos AS Monaco.

Landshold 
Moutinho står (pr. 10. februar 2022) noteret for 142 kampe og syv scoringer for Portugals landshold, som han debuterede for den 17. august 2005 i et opgør mod Egypten. Han blev af den daværende landstræner Luiz Felipe Scolari efterfølgende udtaget til den portugisiske trup til EM i 2008 i Østrig og Schweiz.

Eksterne henvisninger 

 Spillerinfo 

Fodboldspillere fra Portugal
Fodboldspillere fra Sporting Clube de Portugal
Fodboldspillere fra FC Porto
Fodboldspillere fra AS Monaco FC
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Simão Sabrosa

Simão Pedro Fonseca Sabrosa (eller bare Simão) (født 31. oktober 1979 i Constantim, Portugal) er en portugisisk tidligere fodboldspiller, der spillede som kantspiller. Han repræsenterede gennem karrieren blandt andet Espanyol, Beşiktaş, Sporting Lissabon, Benfica, Atletico Madrid og FC Barcelona.

Simão blev portugisisk mester med S.L. Benfica i 2005 og pokalvinder i 2004.

Landshold 
Simão nåede i sin tid som landsholdsspiller at spille hele 85 kampe og score 22 mål for Portugals landshold, som han debuterede for den 18. november 1998 i et opgør mod Israel. Han har siden da repræsenteret sit land ved både EM i 2004, VM i 2006, EM i 2008 og VM i 2010.

Eksterne henvisninger 

Fodboldspillere fra Portugal
Fodboldspillere fra Sporting Clube de Portugal
Fodboldspillere fra FC Barcelona
Fodboldspillere fra S.L. Benfica
Fodboldspillere fra Atlético Madrid
Fodboldspillere fra Beşiktaş JK
Fodboldspillere fra RCD Espanyol
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Ole Rømer Observatoriet

Ole Rømer Observatoriet er et astronomisk observatorium opkaldt efter den danske astronom Ole Rømer, der hører under Aarhus Universitet, og ligger på bakken ovenfor Marselisborg Slot og travbanen i Aarhus. Det består af en observatoriebygning og en direktørbolig, er tegnet af arkitekten Anton Rosen; opførelsen påbegyndtes i 1909 og det blev indviet 15. oktober 1911. Det skete på foranledning af den tyske astronom Friedrich Krüger (1864-1916) fra Altenburg i Thüringen, der havde tilbudt Aarhus Kommune at stille sin erfaring og instrumenter til rådighed hvis kommunen ville opføre et observatorium. Efter Krügers død i 1916 blev observatoriet ledet af Ruben Andersen frem til hans død i 1955, og i 1956 overtog Aarhus Universitet observatoriet.

I de to kupler var tidligere et 40-cm- og et 50-cm-Cassegrain-teleskop, men de blev i 2004 udskiftet med to moderne 11" (28cm) Celestron-teleskoper, udstyret med kameraer. 50-cm teleskopet blev renoveret i 2013 og er nu i funktion.

Observatoriet blev i 2006 fredet.

Observatorievillaen der oprindeligt var forbeholdt observatorie-direktøren, anvendes i dag som gæstebolig for udenlandske forskere ved Universitetet. Der er fire boliger i alt og de har fået navne efter de berømte astronomer Aristoteles, Brahe, Kopernikus og Kepler. Bygningerne blev istandsat, bygget om og officielt indviet 21. juni 2012.

I 2022 vandt ReVærk Arkitektur en arkitektkonkurrence om "sciencehytter" i forbindelse med Ole Rømer-Observatoriet.

Ole Rømer Observatoriet forvaltes af , og er efter en større renovation genåbnet for offentligheden 25. september 2023.

Referencer

Eksterne henvisninger/kilder 
 Kulturarvsstyrelsen: Observatorium foreslås fredet 
 FBB – sag
 AarhusWiki-artikel om Ole Rømer Observatoriet
 Ole Rømer Observatoriet Institut for Fysik og Astronomi

Kultur i Aarhus
Fredede bygninger, konstruktioner og anlæg i Aarhus Kommune
Observatorier i Danmark
Almeerderstrand

Almeerderstrand eller Almere Strand er en sandstrand i Almere. Stranden ligger kun få kilometer øst for Amsterdam tæt på grænsen mellem provinserne Noord-Holland og Flevoland.

Stranden er kendt for diverse festivaler. Blandt andet for den store årlige festival Defqon.1, hvor der spilles hardstyle af professionelle dj's.

Der findes en togholdested med navnet Halte Almere Strand nær stranden, men stationen betjenes kun ved større arrangementer på stranden.

Nederlandsk geografi
Strande
Gammel Strand

Gammel Strand er en gade og plads i Indre By i København. Den ligger langs Slotsholmskanalen startende som gade ved Højbro Plads og mundende ud som en plads ved Nybrogade/Naboløs. Pladsen ligger ved siden af Kulturministeriet og er efter sigende en af de mest solrige pladser i byen.

Hvor gaden ligger i dag, lå i middelalderen kystlinjen, hvor skovserkonerne (fiskerkoner fra Skovshoved) senere havde torvehandel med fisk. I første halvdel af 1900-tallet blev de og folkelivet omkring dem på Gammel Strand gengivet på en række malerier af Paul Fischer og især Søren Christian Bjulf. Den sidste fiskerkone lukkede forretningen i 2008 efter at have været den eneste de sidste 25 år. Tilbage i 1940 var granitstatuen Fiskerkone udført af Charles Svejstrup Madsen blevet opsat i gaden til minde om fiskekonerne. Statuen blev sat i depot i 2011, da en stor del af både gaden og kanalen blev optaget af byggeriet af Gammel Strand Station på  metro-linjen Cityringen. I 2015-2016 blev den i stedet opsat ved Sydhavn Station. Den vendte tilbage til Gammel Strand i 2019, hvor metrostationen også åbnede.

I nyere tid har havnerundfarten Canal Tours haft afgang fra Gammel Strand, men de flyttede til Ved Stranden på grund af metrobyggeriet.

Se også 
 Kunstforeningen

Eksterne henvisninger 

 Gammel Strands historie, i Magasinet KBH
 Kunstforeningen GL STRAND

Noter 

Torve og pladser i København
Gader i Indre By (København)
Thomas Vermaelen

Thomas Vermaelen (født 14. november 1985 i Kapellen, Belgien) er en belgisk fodboldspiller, der spiller som midterforsvarer hos den spanske La Liga-klub FC Barcelona Han kom til klubben i sommeren 2014 fra engelske Arsenal F.C. Derudover har han tidligere spillet for Ajax som han blev hollandsk mester i 2004 og pokalvinder med i både 2006 og 2007.

Klubkarriere

Ungdomskarriere og Ajax 
Vermaelen startede karrieren i belgiske KFC Germinal Beerschot (dengang Germinal Ekeren), men rykkede som 15-årig til ungdomsakademiet i den hollandske storklub Ajax, der huser nogle af de bedste trænere i Europa. Han debuterede for Ajax i en alder af 18 år den 15. februar 2004 i en 2-0 sejr over FC Volendam. I samme sæson vandt Ajax Æresdivisionen, men denne debut blev den eneste optræden for Ajax denne sæson.

I 2004–05 sæsonen blev han udlejet til RKC Waalwijk, hvor han dog heller ikke var førsteholdsspiller. Han nåede dog 13 optrædener og 2 mål for klubben. Han vendte tilbage til Ajax til 2005–06 sæsonen og etablerede sig på førsteholdet og var en brik i Ajax' sejre i den hollandske pokalturnering samt den hollandske Super Cup, som Vermaelen og Ajax vandt i både 2006 og 2007.

Da Ajax den 23. august 2006 spillede den afgørende kvalifikationskamp til Champions League mod danske FC København, scorede Vermaelen det selvmål der kvalificerede FCK til turneringen som det første danske hold i dette årtusinde.

I 2008–09 sæsonen fungerede Vermaelen desuden som kaptajn. Vermaelen nåede i alt 143 optrædener, deraf 94 i ligaen, for Amsterdam-klubben.

Arsenal F.C. 
I sommeren 2009 skiftede Vermaelen til engelske Arsenal, der måtte slippe en formodet sum på omkring €10 millioner for hans ydelser. Vermaelen debuterede for Arsenal i den første kamp i Premier League sæsonen 2009–10 og scorede desuden sit første mål for klubben, da han gjorde det til 2-0 i en endelig 6-1 sejr ude over Everton F.C.

FC Barcelona 
Vermaelen skiftede i sommeren 2014 til FC Barcelona i Spanien, hvor han fik en kontrakt på fem år.

Visel Kobe 
Vermaelen skiftede i 2019 til Vissel Kobe.

International karriere 
Vermaelen står (pr. august 2014) noteret for 48 kampe for Belgiens landshold, som han debuterede for den 1. marts 2006 i et venskabskamp mod Luxembourg. Han var efterfølgende en del af den belgiske trup, der nåede semifinalerne ved OL i Beijing i 2008. Siden da er han også blevet udnævnt til anfører for holdet.

Titler 
Hollands Pokalturnering
 2006 og 2007 med AFC Ajax

Hollands Super Cup
 2006 og 2007 med AFC Ajax

FA Cup
 2014 med Arsenal

Referencer

Eksterne henvisninger 
 Thomas Vermaelen  på Soccerbase.com
 

Fodboldspillere fra Belgien
Fodboldspillere fra AFC Ajax
Fodboldspillere fra RKC Waalwijk
Fodboldspillere fra Arsenal F.C.
Fodboldspillere fra FC Barcelona
Fodboldlandsholdsspillere fra Belgien
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Poul Tyron

Poul Tyron (11. juli 1917 – 26. maj 1976) var en dansk skuespiller og sceneinstruktør. Han var med i Kongeligt besøg fra 1954 og Far til fire i højt humør som nok hans mest kendte.

Eksterne henvisninger 
 

Skuespillere fra Danmark
Din mor-jokes

En din mor-joke fornærmer ved henvisning til modpartens mor i sætninger indledt med "din mor". Fornærmelsen "din mor..." får næring fra børns naturlige ærbødighed for forældrene. Det gør dem særligt fornærmende. "Din mor" kan kombineres med de fleste fornærmelser, men antydninger af promiskuitet er særligt udbredt. Fornærmelser baseret på overvægt, incest, alder, race, fattigdom, dårlig hygiejne, grimhed eller dumhed kan let kombineres med "din mor ... ".

På engelsk bruges "yo mama", "yo momma", "yer ma", "ya mum", "your mum" eller "your mom" afhængigt af dialekten. Fornærmelser med "din mor" er almindeligt anvendt, når der udveksles familierelaterede fornærmelser. Et dansk eksempel kunne være "Din mor er så fed, at hun skal sove i dobbeltseng" 

Selv om udtrykket har en lang historie med beskrivelser (som den gamle for det meste harmløse fornærmelse "din mor går i militærstøvler"), er sætningen "yo mama" i sig selv en udsøgt fornærmelse eller er et udtryk for trods.

Historisk anvendelse 
Shakespeare lader i Titus Andronicus, 4. akt, 2. scene Aaron håne sin elskers sønner:

Noter 

Humor
Norsk Folkemuseum

Norsk Folkemuseum er et norsk kulturhistorisk frilandsmuseum, der er beliggende på Bygdøy i Oslo. Museet blev etableret i 1894 af Hans Aall og består af 155 bygninger fra hele Norge. Forbilledet var Skansen i Stockholm.

Blandt museets særlige bygninger er Gol Stavkirke fra 13. århundrede, Raulandstua fra det 14. århundrede og en etageejendom fra det 18. århundrede, der oprindeligt var beliggende Wessels Gate 15 i Oslo. Museet rummer desuden et stort fotoarkiv.

Eksterne henvisninger 

 Norsk Folkemuseums hjemmeside

Folkemuseum
Frogner
Frilandsmuseer i Norge
Museer etableret i 1894
Stephen McManus

Stephen McManus (født 10. september 1982 i Lanark, Skotland) er en skotsk tidligere fodboldspiller, der spillede som forsvarsspiller, primært hos den skotske ligaklub Celtic F.C., hvor han også i mange år var anfører. Han vandt med klubben tre skotske mesterskaber og to pokaltitler.

Landshold 
McManus nåede desuden 26 kampe og to scoringer for Skotlands landshold, som han debuterede for den 11. oktober 2006 i et opgør mod Ukraine. Hans hidtil eneste scoring blev sat ind i en EM-kvalifikationskamp mod Litauen den 8. september 2007.

Titler 
Skotsk Premier League
 2006, 2007 og 2008 med Celtic F.C.

Skotsk FA Cup
 2005 og 2007 med Celtic F.C.

Skotsk Liga Cup
 2006 og 2009 med Celtic F.C.

Eksterne henvisninger 

Fodboldspillere fra Skotland
Fodboldspillere fra Celtic F.C.
Lee Naylor

Lee Martyn Naylor (født 19. marts 1980 i Bloxwich, England) er en engelsk fodboldspiller. Han har gennem karrieren spillet for blandt andet Cardiff City, Wolverhampton Wanderers og Celtic.

Naylor vandt i sin tid hos Celtic F.C. to skotske mesterskaber og én pokaltitel.

Landshold 
Naylor har (pr. april 2018) endnu ikke optrådt for Englands A-landshold, men spillede mellem 2000 og 2001 tre kampe for landets U-21 hold.

Titler 
Skotsk Premier League
 2007 og 2008 med Celtic F.C.

Skotsk FA Cup
 2007 med Celtic F.C.

Skotsk Liga Cup
 2009 med Celtic F.C.

Eksterne henvisninger 

Fodboldspillere fra England
Fodboldspillere fra Wolverhampton Wanderers F.C.
Fodboldspillere fra Celtic F.C.
Fodboldspillere fra Cardiff City F.C.
Fodboldspillere fra Accrington Stanley F.C.
Bobo Baldé

Dianbobo "Bobo" Baldé (født 5. oktober 1975 i Marseille, Frankrig) er en tidligere franskfødt guineansk fodboldspiller, der spillede som midterforsvarer senest hos den franske Ligue 1-klub AC Arles. Han nåede gennem sin karriere at optræde for Olympique Marseille, FC Mulhouse, AS Cannes, Toulouse og Valenciennes i Frankrig, men mest nævneværdigt for Celtic i Skotland, hvor han var tilknyttet otte sæsoner.

Baldé var med til at sikre Celtic F.C. hele fem skotske mesterskaber og tre pokaltitler.

Landshold 
Baldé nåede at spille 52 kampe og score 2 mål Guineas landshold, som han har repræsenteret ved African Nations Cup i både 2006 og 2008.

Titler 
Skotsk Premier League
 2002, 2004, 2006, 2007 og 2008 med Celtic F.C.

Skotsk FA Cup
 2004, 2005 og 2007 med Celtic F.C.

Skotsk Liga Cup
 2006 og 2009 med Celtic F.C.

Eksterne henvisninger 

 Celtic F.C. spillerinfo

Fodboldspillere fra Guinea
Fodboldspillere fra Olympique Marseille
Fodboldspillere fra FC Mulhouse
Fodboldspillere fra AS Cannes
Fodboldspillere fra Toulouse FC
Fodboldspillere fra Celtic F.C.
Fodboldspillere fra Valenciennes FC
Fodboldspillere fra AC Arles-Avignon